Ірына Бельская

Іры́на Бе́льская (нар. 1989, вёска Чарневічы, Глыбоцкі раён, Віцебская вобласць) — беларуская паэтэса.

 Біяграфія 
Нарадзілася ў 1989 годзе ў в. Чарневічы Глыбоцкага раёна Віцебскай вобласці. Скончыла Чарневіцкую сярэднюю школу, факультэт беларускай філалогіі і культуры БДПУ імя М. Танка. Працавала ў бібліятэцы імя Я. Коласа ЦБС у Наваполацку. Жыве ў НаваполацкуУ «Доме літаратара» Павел Касцюкевіч, Аляксандр Фядута, Ірына Бельская.

 Творчасць 
Першы верш напісала ў восем гадоў на рускай мове. Цяпер піша вершы і размаўляе на беларускай мове.

Друкавалася ў часопісах «Дзеяслоў», «Маладосць» і іншых перыядычных выданнях.

 Узнагароды 
 Лаўрэат паэтычных конкурсаў «Наша ніва», прысвечанага Дня зямлі 2005 г.
 Лаўрэат конкурсу Віцебскага аддзялення СБП, прысвечанага 125-годдзю Я. Коласа і Я. Купалы.
 Лаўрэат літаратурнай прэміі «Залаты апостраф»
 Лаўрэат прэміі часопіса «Дзеяслоў» за найлепшы дэбют у 2008 годзеЛаўрэат прэміі часопіса «Дзеяслоў» Ірына Бельская: Гэты часопіс такі добры і цёплы, усё ў ім — як дома, як у сям’і , БелаПАН
 фіналістка Конкурсу маладых літаратараў імя К. Шэрмана ў 2009 годзе
 атрымала заахвочвальную прэмію «Дэбют» імя Максіма Багдановіча ў 2010 годзе

 Спасылкі 
 Ірына Бельская на сайце Віцебскай абласной бібліятэкі
 Ірына Бельская. Быць іншаю… Вершы 

Катэгорыя:Нарадзіліся ў Глыбоцкім раёне
Катэгорыя:Паэтэсы Беларусі
Катэгорыя:Беларускамоўныя паэты